વર્લ્ડ કપની ફાઇનલમાં ઇંગ્લેન્ડ સામે થયેલા પરાજય છતાં દેશના લોકોનું દીલ જીતનારી ભારતીય મહિલા ક્રિકેટ ટીમનું બીસીસીઆઇ દ્વારા ભવ્ય સ્વાગત કરવામાં આવશે. આ અંગેના કાર્યક્રમનું આયોજન હાથ ધરવામાં આવી રહ્યું છે. ભારતીય મહિલા ટીમ બુધવારે અલગ-અલગ ગ્રુપમાં ભારત પહોંચશે. જો કે હજી સુધી બીસીસીઆઇ દ્વારા સન્માન અંગેની તારીખ નક્કી કરવામાં આવી નથી. આ અંગેની તારીખ ખેલાડીઓની ઉપલબ્ધતા પ્રમાણે કરવામાં આવશે. આ અવસર ઉપર દરેક ખેલાડીઓને 50-50 લાખનો ચેક તેમજ સહયોગી સ્ટાફને 25-25 લાખનો ચેક આપવામાં આવશે.